Üldjuhul kehtib loomade puhul tõde, et suurem loom elab kauem kui väiksem. Üheks näiteks on elevandid, kes elavad palju kauem kui pisikesed hiired. Mingil põhjusel ei kehti selline tõde koerte puhul. Miks see nii on? Miks elavad üldjuhul väikesed koerad kauem kui suured?
Gigantne dogi ei ela tavaliselt sama kaua kui näiteks väikene Yorkshire’i terjer, mida suurem on tõug, seda lühem kipub olema tema eluiga. Selle nähtuse põhjuse üle on teadlased palju aru pidanud, kuid alles hiljutine uuring annab pisut aimu, miks suured koerad siit ilmast varem lahkuvad kui väikesed.
Peamised süüdlased võivad selles küsimuses olla hapnikuvabad radikaalid. Organismi kasvades keharakud jagunevad ning annavad sel moel organismile kasvamiseks energiat. Protsessi käigus tekib ka vabu radikaale. Neil molekulidel puuduvad elektronid, sestap peavad nad neid teistelt rakkudelt varastama.
Varastamise käigus aga kahjustatakse rakumembraane ning seeläbi võib tekkida soodne olukord vähi või teiste haiguste väljaarenemiseks. Mõnede teadlaste arvates viib see ka kiirema vananemiseni. Colgate’i ülikoolis viidi hiljuti läbi uuring, mille käigus vaadeldi, kas vabad radikaalid võivad selles süüdi olla, et suuremad koerad väiksematest varem ära surevad.